***מאגר שאלות לבחינת הבגרות בספרות***

**סיפור קצר**

1. בחירה מוטעית וגורלית של הדמות המרכזית היא נושא החוזר ברבים מסיפוריו של עגנון .
2. בחר בסיפור של עגנון שלמדת, והסבר מהי הבחירה המוטעית של הדמות המרכזית בסיפור זה, ומה הם הגורמים לבחירה זו . האם הדמות מצליחה לתקן את טעותה? נמק את דבריך .

ב . הצג מוטיב מרכזי בסיפור, והסבר את התרומה שלו לעיצוב נושא זה.

1. סיום סגור פותר את כל השאלות והתסבוכות שהוצגו במהלכו של הסיפור ואילו סיום פתוח אינו מוסר לקורא מידע על גורלן של הדמויות ואינו פותר את כל הבעיות שהוצגו במהלך היצירה.

בחן את סיומו של סיפור קצר שלמדת האם הוא סיפור פתוח או סגור. נמק את דבריך תוך התייחסות

להגדרה שלעיל.

1. אנלוגיה, רמז מטרים (=מקדים , ) מוטיב ונקודת מפנה הם יסודות מבניים, התורמים לבניית המשמעות של הסיפור הקצר .

בחר בשניים מיסודות אלה והסבר כיצד כל אחד מהם תורם לבניית המשמעות של סיפור קצר אחד או של שני סיפורם קצרים שלמדת.

1. בסיפורים קצרים רבים הדמות המרכזית עוברת תהליך של גילי האמת על עצמה ו/או על חייה. האם הדמות בסיפור שלמדת עוברת תהליך כזה? הסבר והדגם דברייך.
2. תאר מערכת יחסים בין שתי דמויות לפי אחד מהסיפורים הקצרים שלמדת. בתשובתך הסבר מה מאפיין מערכת יחסים זו ומהי הדרך המרכזית לעיצוב יחסים אלו.

האם מערכת היחסים עוברת שינוי לאורך הסיפור? תאר, הסבר ונמק דבריך.

1. היעדר תקשורת, הסתרה, חוסר כנות וניצול הם דפוסי התנהגות המקשים על מערכות יחסים או מכשילים אותן. תאר דפוס התנהגות כזה )או דפוסי התנהגות כאלה בסיפור קצר שלמדת, והסבר את השפעתו על מערכת יחסים מרכזית בסיפור.
2. בכל סיפור קצר ניתן סיום, מפתיע או צפוי. תאר את סיומו של שניים מהסיפורים שנלמדו, והבע עמדה מדוע זה צפוי ו/או מפתיע. נמק את תשובתך.

**רומן מתורגם "כל החיים לפניו"**

1. תאר את המרחב החברתי באחד מהרומנים שלמדת. הסבר כיצד הוא משפיע על התנהגותה או על השקפתה של אחת הדמויות המרכזיות ברומן.
2. תאר חוויה של פרדה או של עמידה מול המוות ברומן שלמדת . הסבר את התפקיד של חוויה זו בבניית המשמעות של היצירה .

בתשובתך התייחס גם למשמעות המיקום של חוויה זו בעלילת היצירה.

1. ביצירות רבות הגיבור ניצב לפני "רגע האמת" או לפני "מקרה מבחן" וכך נחשפים כוחות הנפש שלו, תכונותיו, יחסיו עם הזולת ועוד. בחר בשני רגעים כאלה ברומאן שלמדת, תאר אותם בהרחבה, הסבר מדוע לדעתך זהו "רגע של אמת" או "מקרה מבחן". מה דעתך לגבי רגעים אלו? האם הדמות פעלה נכון? כיצד אתה היית נוהג באירוע דומה? הסבר ונמק דבריך.
2. רומנים רבים עוסקים בבדידותו של האדם ובצורך שלו בקשר עם הזולת. תאר כיצד באים לידי ביטוי מצבים אנושיים אלה ברומן מתורגם שלמדת. הדגם את דבריך. האם דמויות בודדות ברומן מצליחות לגבור על בדידותן וליצור קשר? הסבר את דבריך בליווי דוגמאות מהרומן.
3. תאר אירוע שהפר את שגרת החיים של הדמות המרכזית ברומאן שלמדת. כיצד התמודדה הדמות עם אירוע זה? הסבר מה אפשר ללמוד עליה מאופן התמודדותה עם האירוע.
4. תאר את סיום הרומן שלמדת. הסבר כיצד הסיום מתקשר למהלך העלילה ומהי תרומתו להבנת משמעות העלילה?
5. תאר שניים מן האירועים המרכזיים ברומאן או בנובלה שלמדת, וכתוב באיזה שלב בעלילה אירועים אלה מתרחשים. כיצד אירועים אלה משפיעים על המשך העלילה? נמק והדגם את דבריך.
6. שם הרומן עשוי לבטא את הנושאים המרכזיים שבו או לרמוז למשמעות סמלית. בחר ברומן שלמדת והסבר כיצד בשם הרומן באים לידי ביטוי תפקיד או תפקידים אלה. הדגם דבריך לאורך הרומן.

**שירת ימה"ב**

**"כתונת פסים" /משה אבן עזרא**

1. תאר את תמונת הטבע בשיר והבא שלוש דוגמאות לרמיזה מקראית/שיבוץ בשיר

והסבר את תרומתן למשמעות השיר.

1. מה מאפיין­ את תיאור הג­ן בשיר, וכיצד תיאור זה משמש דרך שכנוע להזמנה למשתה היי­ן ?
2. הסבר את הנושא המתואר בשיר. כיצד ציורי הלשון והאזכורים המקראיים מעצבים נושא זה? בדברייך התייחס גם לבית האחרון של השיר.
3. הסבר את תמונת הטבע בשיר ואת השינוי המתחולל באביב. ציין שני אזכורים מקראיים המעצבים שינוי זה.

**"ליבי במזרח"/ ריה"ל**

1. מהם הרגשות של הדובר בשיר? הסבר כיצד שלושה אמצעים אומנותיים מרכזיים בשיר מעצבים רגשות אלה?
2. הסבר מהו הרעיון המובע בשיר, וכיצד תפארת החתימה, הניגודים, הצימודים והשאלות הרטוריות מסייעים בהבעת רעיון זה
3. כיצד מביע השיר "לבי במזרח" את געגועיו של הדובר לציון? בתשובתכם התייחסו גם לניגודים, לצימודים ולתפארת הפתיחה.

**שירת ביאליק**

**הכניסני תחת כנפך:**

1. בחר בשיר של ביאליק שבהם ניתן ביטוי לרגשות של אכזבה: א. מה מקור האכזבה המבוטאת בשיר? ב. באלו אמצעים אמנותיים מתוארת תחושת האכזבה בשיר?

2. הסבר מה מצבו של הדובר בשיר, ותאר כיצד שניים מהאמצעים הרטוריים – פנייה, שאלה, חזרה – מבטאים מצב זה.

3. הסבר את שתי השורות המסיימות את הבית השני בשיר ואת שתי השורות המסיימות את הבית השלישי בשיר, וכתוב מהי תרומתן לבניית משמעות השיר. ב. אם גם אתה שואל את השאלה "מה זאת אהבה", האם אתה שואל מאותן הסיבות שהמשורר שואל שאלה זו? הסבר והדגם את דבריך.

**על השחיטה:**

1. השיר נכתב על רקע אירוע טראומטי שגרם לזעזוע בעולם היהודי. הסבר מה האירוע שעליו מדובר בשיר? הסבר את תגובת הדובר ואת עמדתו כלפי האירוע. באילו אמצעים מבטא המשורר את עמדתו?

2. לפניך שני הבתים האחרונים בשיר "על השחיטה".

הסבר את הרעיונות המובעים בבתים אלה., באלו דרכים הם מובעות, וכיצד שני בתים אלה מתקשרים לבתים הקודמים בשיר?

1. כיצד מצטיירים בשיר האל, התליין והשטן? הסבר את תרומתם לבניית משמעות השיר.
2. בשיר זה המשורר מגיב על פרעות קישינב בעוצמה רגשית עזה. הסבר קביעה זו. בסס את דבריך על שניים מדרכי העיצוב בשיר המעצבים את התגובה הרגשית של המשורר.
3. קרא את השיר "על השחיטה" והסבר את עמדת הדובר, כפי שהיא משתקפת בשיר. בדבריך התייחס לטון דבריו של הדובר, לפניותיו אל הנמענים ולדרך הפיתוח של טענתו המרכזית.

**לבדי**

1.השיר נכתב על רקע תרומות (שינויים) או אירועים שגרמו לערעור סדרי עולם. באלו תמורות מדובר בשיר? הסבר את תגובת הדובר ואת עמדתו כלפיהם. באילו אמצעים מבטא הדובר את רגשותיו?

2. תאר והסבר כיצד מתפתחים יחסי הגומלין בין הדובר לבין השכינה מבית לבית לאורך השיר. בתשובתך התייחס גם לציורי הלשון .

1. מערכת היחסים בין המשורר לשכינה מבטאת את הקונפליקט הפנימי שלו. הסבר והדגם קביעה זו. בתשובתך כתוב גם על שתיים מדרכי העיצוב של קונפליקט זה בשיר.

4.הסבר את ייסוריו של הדובר לאורך השיר "לבדי". ממה נובעים ייסורים אלו? תאר שני אמצעים האמנותיים בהם משתמש הדובר כדי לבטא ייסורים אלה.

**עוד אבוא אל סיפך/נתן אלתרמן**

1. פרש את הבית האחרון בשיר, והסבר כיצד הוא מתקשר לבתים שלפניו.
2. היחס של הדובר כלפי הנמענת בשיר מתאפיין בריחוק ובקרבה כאחד. כיצד הריחוק והקירבה באים לידי ביטוי בשיר? הסבר והדגם את דבריך. בסס את תשובתך על פי שלושה אמצעים רטוריים שונים מהשיר.
3. הסבר את תחושות הדובר כלפי הנמענת לאורך השיר. בתשובתך התייחס לציורי הלשון המבטאים את תחושותיו.

**"פגישה חצי פגישה"/רחל**

1. הביטוי "משבר האושר והדווי" מתמצת את רגשותיה של הדוברת באותה פגישה חצי פגישה. כיצד באים לידי ביטוי רגשות אלה?
2. הסבר מה ניתן ללמוד על תחושותיה של הדוברת כלפי הנמען בשיר? בתושבתך התייחס לציורי הלשון בשיר.
3. הסבר את הסיטואציה בשיר. בתשובתך התייחס ללשון הציורית בשיר והסבר את משמעותה להבנת משמעות הסיטואציה.